en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en en en en en en en pl en en en en en en en de en de en en ml ml ml ml en en en
വില്യം ഫ്രാൻസിസ് ബിൽ മോർണോ- ഫിനാൻസ്
നവദീപ് സിങ് ബെയ്ൻസ്- ഇന്നവേഷൻ, സയൻസ് ആൻഡ് ഇക്കണോമിക് ഡവലപ്മെന്റ്
അമർജീത് സോഹി- ഇൻഫ്രാസ്ക്ട്രക്ചർ ആൻഡ് കമ്യൂണിറ്റീസ്
ബാർഡിഷ് ചേഗർ- സ്മോൾ ബിസിനസ് ആൻഡ് ടൂറിസം
ഹണ്ടർ ടൂട്ടു- ഫിഷറീസ്, ഓഷ്യൻസ് ആൻഡ് കോസ്റ്റ്ഗാർഡ്
പാറ്റി ഹായ്ഡു- സ്റ്റാറ്റസ് ഓഫ് വുമൺ
കാർല ഖ്വാൽട്രോ- സ്പോർട് ആൻഡ് പഴ്സൺസ് വിത് ഡിസബലിറ്റീസ്
കെൻറ് ഹേർ- വെറ്ററൻ അഫയേഴ്സ്
ജയിംസ് ഗോർഡൻ കാർ- നാച്ചുറൽ റിസോഴ്സസ്
മേരിആൻ മഹൈചക്- എംപ്ളോയ്മന്റ്, വർക് ഫോഴ്സ് ഡവലപ്മെന്റ് ആൻഡ് ലേബർ
കാതറിൻ മെക്കാന- എൻവയൺമെന്റ് ആൻഡ് ക്ളൈമറ്റ് ചെയിഞ്ച്
ജാ യ്വീ ഡുക്ളോ ഫാമിലീസ്, ചിൽഡ്രൻ, സോഷ്യൽ ഡവലപ്മെന്റ്
ഡിയാൻ ലിബോതില്ലി- നാഷനൽ റവന്യു
വില്യം ഫ്രാൻസിസ് ബിൽ മോർണോ- ഫിനാൻസ്
മാരിക്ളോഡ് ബിബു- ഇന്റ്ർനാഷനൽ ഡെവലപ്മെന്റ്
സ്കോർട് ബ്രൈസൺ ട്രഷറി ബോർഡ്
ജൂഡി എം ഫൂട്ട്- പബ്ളിക് സർവീസ്
ലോറൻസ് മക്കാളെ- അഗ്രികൾച്ചർ ആൻഡ് അഗ്രി ഫുഡ്
കാരളിൻ ബെന്നറ്റ്- ഇൻഡിജീനസ് ആൻഡ് നോർത്തേൺ അഫയേഴ്സ്
റാൽഫ് ഗുഡേൽ- പബ്ളിക് സേഫ്റ്റി
കൌതുകകങ്ങളുടെയും നിശ്ചയദാർഡ്യത്തിന്റെയുമെല്ലാം കൂട്ടായ്മയാകുകയാണ് ജസ്റ്റിൻ ട്രൂഡോ മന്ത്രിസഭ. സ്വയം ഓടിക്കാവുന്ന വീൽചെയറിൽ കെൻറ് ഹേർ, കാഴ്ച വൈകല്യമുള്ള കാർല ഖ്വാൽട്രോ, യുദ്ധത്തിൽ അച്ഛനെ നഷ്ടപ്പെട്ട് പതിനൊന്നാം വയസിൽ അഫ്ഗാനിസ്ഥാനിൽനിന്ന്  അമ്മയ്ക്കും സഹോദരിക്കുമാർക്കുമൊപ്പം അഭയം തേടിയെത്തിയ മുപ്പതുകാരി, ഖലിസ്ഥാൻ തീവ്രവാദി എന്നു മുദ്രകുത്തി ബിഹാറിൽ തടവറയിലാക്കപ്പ്പെട്ട ബസ് ഡ്രൈവറായി ജീവിതം ആരംഭിച്ച പഞ്ചാബി, കാണ്ഡഹാറിലും മറ്റും സൈനിക സേവനം നടത്തി പരമോന്നത ബഹുമതി വരെ സ്വന്തമാക്കിയ ഇന്ത്യൻ വംശജൻ, കാനഡയിലെ ആദിമസമൂഹത്തിന്റെ പ്രതിനിധി… ഇങ്ങനെ പോകുന്നു ടീം ട്രൂഡോ. വ്യത്യസ്തകളാൽ സന്പന്നമാകുന്ന കാനഡയുടെ പരിച്ഛേദമാണ് പുതിയ മന്ത്രിസഭ. മുപ്പതംഗ മന്ത്രിസഭയിൽ സ്ത്രീ- പുരുഷ അനുപാതം ഫിഫ്റ്റി- ഫിഫ്റ്റിയാണ്. അതും ചരിത്രം. ഒരു പുരുഷൻ, വനിത എന്ന ക്രമത്തിലായിരുന്നു സത്യപ്രതിജ്ഞ.
ജന്മനാ കാഴ്ചശേഷിക്കു കുറവുള്ള കാർല ഖ്വാൽട്രോ കാനഡയ്ക്കായി പാരാലിംപിക് നീന്തൽ മൽസരങ്ങളിൽ മെഡൽ നേടിയിട്ടുള്ള താരംകൂടിയാണ്. വൈകല്യങ്ങളെ മറികടന്ന് നേട്ടങ്ങൾ കൊയ്യാനാകുമന്ന തെളിയിച്ച ഈ അഭിഭാഷകയ്ക്ക്  സ്പോർട് ആൻഡ് പഴ്സൺസ് വിത് ഡിസബലിറ്റീസ് വകുപ്പാണ് നൽകിയിരിക്കുന്നതെന്നതും ശ്രദ്ധേയം. ഇരുപത്തിരണ്ടാം പിറന്നാൾ ആഘോഷിക്കുന്നതിനു തൊട്ടുമുന്പാണ് ഹേറിനെ വിധി തളർത്തിയത്., അല്ല തളർത്താൻ ശ്രമിച്ചത്. സുഹൃത്തിന്റെ കാറിൽ പോകുന്പോൾ അക്രമി വെടിവയ്ക്കുകയായിരുന്നു. ശരീരം തളർന്നുപോയെങ്കിലും മനസിനെ തളർത്താനായില്ല. ബിരുദവും നിയമപഠനവും പൂർത്തിയാക്കിയ കാൽഗരിക്കാരന് ഏവരുടെയും ഓമനയാകാൻ അധികകാലം വേണ്ടിവന്നില്ല. ആദ്യം പ്രവിശ്യാ അസംബ്ളിയിലെത്തി.
നമ്മുടെ നാട്ടിലായിരുന്നെങ്കിൽ, ‘നടക്കാനും വയ്യ, കണ്ണും കാണത്തില്ല, എന്നിട്ടാ നാട് നന്നാക്കാൻ ഇറങ്ങിയിരിക്കുന്നത്’ എന്ന് പറഞ്ഞ് തളർത്തിയേനെ കെൻറ് ഹേറിനെയും കാർലയെയുമൊക്കെ. ഇപ്പോഴിതാ, ഭിന്നശേഷിയുള്ളവരെയും വൈകല്യമുള്ളവരെയുമെല്ലാം ഏറെ കരുതുന്ന ഒരു രാജ്യത്തിന്റെ മുഖമുദ്രകൂടിയാവുകയാണ് ഇരുവരും.
മന്ത്രിസഭയിലെ ‘ബേബി’ ആയ  മുപ്പതുകാരി മേരിയാം മോൻസെഫിന്റേതും നിശ്ചയദാർഢ്യത്തിന്റെയും കഷ്ടപ്പാടുകളുടെയും നീണ്ടകഥയ്ക്ശേഷമുള്ള ചരിത്രനേട്ടമാണ്. അഫ്ഗാനിസ്ഥാൻ വംശജയായ ആദ്യ പാർലമെന്റംഗം എന്ന ബഹുമതിക്കു പിന്നാലെ മന്ത്രി പദവിയും. മേരിയാമിന് പതിനൊന്നു വയസുള്ളപ്പോൾ അഫ്ഗാനിസ്ഥാനിൽനിന്ന് അമ്മയ്ക്കും രണ്ടു സഹോദരിമാർക്കുമൊപ്പം അഭയാർഥിയായി എത്തിയതാണ്; കഴുതപ്പുറത്തും ഒട്ടകപ്പുറത്തും വിമാനത്തിലുമായി ഇറാനും പാക്കിസ്ഥാനും ജോർഡനും കടന്ന്…പീറ്റർബ്രോയിൽ എത്തിയ കുടുംബത്തിന് ഫുഡ്ബാങ്കും സാൽവേഷൻ ആർമിയും ന്യു കനേഡിയൻസ് സെന്റററും കാസാ മരിയ റഫ്യൂജി ഹോംസും വൈഎംസിഎയുമൊക്കെയാണ് താങ്ങും തണലുമായത്. കഴിഞ്ഞവർഷം പീറ്റർബ്രോയിലെ മേയർ സ്ഥാനാർഥിയായിരുന്നു. അന്നത്തെ തോൽവി വഴി തുറന്നതു ചരിത്രത്തിലേക്കും.
പഞ്ചാബിൽനിന്നു കുടിയേറിയ അമർജീത് സോഹിയാണ് അടിസ്ഥാനസൌകര്യ വികസനത്തിന്റെയും വിവി��� കുടിയേറ്റ സമൂഹങ്ങളുടെയും ചുമതലയുള്ള മന്ത്രി. അമർജീത്തിന്റേതും കണ്ണീരിൽ കുതിർന്ന കഥയാണ്.  എഡ്മിന്റൺ ട്രാൻസിസ്റ്റ് സിസ്റ്റത്തിൽ ബസ് ഡ്രൈവറായിരുന്നു. സ്റ്റീഫൻ ഹാർപർ മന്ത്രിസഭയിൽ അംഗമായിരുന്ന ടിം ഉപ്പലിനെയാണ് തോൽപ്പിച്ചത്. വിജയം 79 വോട്ടിനായിരുന്നതിനാൽ റീകൌണ്ടിങ് വേണ്ടിവന്നിരുന്നു. ഭൂരിപക്ഷം 92 ആയി ഉയർത്താനുമായി.
പതിനേഴാം വയസിൽ, 1981ൽ ഇന്ത്യയിൽനിന്ന് കാനഡയിൽ വന്ന്, ഏഴ് വർഷങ്ങൾക്കുശേഷം നാട്ടിൽ തിരികെയെത്തി നാടകവുമൊക്കെയായി നടക്കുന്പോൾ, ബിഹാറിൽവച്ച് ഖലിസ്ഥാൻ തീവ്രവാദി എന്നു മുദ്രകുത്തി രണ്ടുവർഷത്തോളമാണ് തുറങ്കിലടയ്ക്കപ്പെട്ടത്. അതും ‘ടാഡ’ ചുമത്തപ്പെട്ട്, കേസ് ചാർജ് ചെയ്യാതെ. ജയിലിൽ നിരാഹാര സമരവും മറ്റുമായി വാർത്ത പുറംലോകം അറിഞ്ഞതോടെ കനേഡിയൻ പൌരത്വം ഇല്ലാതിരുന്നിട്ടും ഇവിടവുമായുള്ള ബന്ധത്തിന്റെ പേരിൽ എഡ്മിന്റനിൽനിന്നുള്ള  എംപിയും മനുഷ്യാവകാശ പ്രവർത്തകരുമെല്ലാം ഇടപെട്ടതാണ് 1990ൽ പുറംലോകം കാണാൻ അമർജീതിന് വഴിയൊരുക്കിയത്.
'കാനഡയിൽ പരിശീലനം നേടിയ ഖലിസ്ഥാൻ തീവ്രവാദി ബിഹാറിൽ പിടിയിൽ, നക്സലുകൾക്ക് രാജ്യാന്തര ബന്ധമുണ്ടെന്നു കണ്ടെത്തുന്നത് ആദ്യം' എന്ന തരത്തിൽ ദേശീയ മാധ്യമങ്ങളിൽപ്പോലും അന്ന് അത് വാർത്തയായി. നിരപരാധിത്വം മനസിലാക്കി സഹായിച്ച ബിഹാറിലെ ജില്ലാ മജിസ്ട്രേറ്റിനും മറ്റും നന്ദി പറയാൻ എത്തിയ അമർജീതിനെ കാത്തിരുന്നതാകട്ടെ ജില്ലാ മജിസ്ട്രേറ്റിന് അതിന്റെ പേരിൽ ജോലിതന്നെ നഷ്ടപ്പെട്ടെന്ന വാർത്തയാണ്. ഒടുവിൽ ജീവൻ തിരിച്ചുകിട്ടിയ സന്തോഷത്തിൽ നാടിനോട് വിടപറഞ്ഞ് കാനഡയിലേക്കു മടങ്ങുകയായിരുന്നു.
ഇവിടെ പൊതുരംഗത്ത് സജീവമായ അമർജീത് ചോദിക്കുന്നത് ഇങ്ങനെ: ‘ഐസിസ് ഭീകരസംഘടനായണെന്നതു ശരി. പക്ഷേ വിശ്വാസത്തിന്റെ പേരിൽ എല്ലാവരെയും സംശയിക്കാനാവുമോ? പഞ്ചാബി ആയതിനാൽ മാത്രമാണ് ഖലിസ്ഥാൻ വാദിയെന്നു മുദ്രകുത്തി എന്നെ ജയിലിലടച്ചത്. അതുകൊണ്ടാണ് സ്റ്റീഫൻ ഹാർപർ കൊണ്ടുവന്ന കടുത്ത ഭീകരവിരുദ്ധ നടപടികൾക്കെതിരെ നിലപാടെടുത്തത്. ഇത്തരം ദുരനുഭവങ്ങൾ ആർക്കും ഉണ്ടാകാൻ പാടില്ല.’ ലിബറൽ പാർട്ടി പ്രതിനിധിയായി അമർജീത് സത്യവാചകം ചൊല്ലിയപ്പോൾ, അന്നു ജയിലിൽ നിന്നിറക്കാൻ ഇടപെട്ട കൺസർവേറ്റീവ് എംപിയുടെ മനസ്സിൽ എന്തു തോന്നിയോ ആവോ…
ബഹിരാകാശത്ത് എത്തിയ ആദ്യ കാനഡക്കാരൻ എന്ന പെരുമകൂടി പേറുന്ന മാർക് ഗാർണ്യു മന്ത്രിസഭയിലേക്ക് പറന്നിറങ്ങുന്നത് ഗതാഗതമന്ത്രാലയത്തിന്റെ ചുമതലയുമായാണ്. മൂന്നു പതിറ്റാണ്ട് മുന്പ് ഷട്ടിൽ മിഷൻ 41-ജിയിൽ പേലോഡ് സ്പെഷലിസ്റ്റായിരുന്നു. പിന്നീട് കനേഡിയൻ സ്പേസ് ഏജൻസിയുടെ എക്സിക്യുട്ടീവ് വൈസ് പ്രസിഡന്റ്, പ്രസിഡന്റ് പദവികളും വഹിച്ചു. സേവനങ്ങളെ മാനിച്ച് കംപാനിയൻ ഓഫ് ദ് ഓർഡർ ഓഫ് കാനഡ ബഹുമതി നൽകിയിരുന്നു. മാർക്കിന്റെ നാമധേയത്തിൽ ടൊറന്റോയിലും ട്രെന്റനിലുമായി രണ്ടു വിദ്യാഭ്യാസ സ്ഥാപനങ്ങളുമുണ്ട്.
ജിയോസയന്റിസ്റ്റാണ് പുതിയ തൊഴിൽകാര്യ മന്ത്രി മേരിആൻ മഹൈചക്. മാനിറ്റോബ പ്രവിശ്യയിൽ മന്ത്രിയായിരുന്നു. ഖനന വ്യവസായ മേഖലയിലെ സ്ത്രീശബ്ദമാണ് മേരിആൻ. ആദിമസമൂഹത്തിന്റെ ബ്രിട്ടിഷ് കൊളംബിയയിൽനിന്നുള്ള നേതാവാണ് അഭിഭാഷകൂടിയായ ജോഡി വിൽസൺ റേബോൾഡ്. നീതിന്യായവകുപ്പ് കൈകാര്യം ചെയ്യുന്ന ജോഡി അറ്റോർണി ജനറൽ പദവിയും വഹിക്കും.
ജസ്റ്റിൻ ട്രൂഡോയുടെ ചെറുപ്പംമുതൽ അടുത്തറിയാവുന്ന ഡോമിനിക് ലെബ്ളോ ആ ഹൌസ് ഓഫ് കോമൺസിൽ ഭരണകക്ഷിയുടെ ലീഡർ. 1993- 1996 കാലഘട്ടത്തിൽ പ്രധാനമന്ത്രിയുടെ പ്രത്യേക ഉപദേഷ്ടാവുമായിരുന്നു. ജസ്റ്റിന്റെ ‘ബേബി സിറ്റർ’ എന്നാണ് ചില മാധ്യമങ്ങൾ ഡോമിനിക്കിനെ വിശേഷിപ്പിച്ചത്.
മാധ്യമരംഗത്തുനിന്ന് മൂന്നു പേരുണ്ട് മന്ത്രിസഭയിൽ. ക്രിസ്റ്റ്യ ഫ്രീലാൻഡും ജൂഡി എം ഫൂട്ടും ജയിംസ് ഗോർഡൻ കാറും.  ഫിനാൻഷ്യൽ ടൈസ് മാനേജിങ് എഡിറ്ററും ഗ്ളോബ് ആൻഡ് മെയിൽ പത്രത്തിന്റെ ഡപ്യൂട്ടി എഡിറ്ററുമായിരുന്ന ക്രിസ്റ്റ്യ, ദ് വാഷിങ്ടൺ പോസ്റ്റ്, ദി ഇക്കണോമിസ്റ്റ്, റോയിട്ടേഴ്സ്, കൺസ്യൂമർ ന്യൂസ് എന്നിവയിലും ജോലി ചെയ്തിട്ടുണ്ട്. ഫിനാൻഷ്യൽ ടൈംസ് യുകെ ന്യൂസ് എഡിറ്ററും മോസ്കോ ബ്യൂറോ ചീഫുമൊക്കെയായിരുന്ന ക്രിസ്റ്റ്യയെ ഈ രാജ്യാന്തര പരിചയമാകാം ഇന്റർനാഷനൽ ട്രേഡ് വകുപ്പിൽ എത്തിച്ചത്. റേഡിയോ ആൻഡ് ടെലിവിഷൻ ബ്രോഡ്കാസ്റ്റ് ആർട്സിൽ ഡിപ്ളോമ ബിരുദധാരിയാണ് ജൂഡി. നേരത്തെ ന്യു ഫിൻലൻഡ് പ്രവിഷ്യയിൽ വിവിധ വകുപ്പുകൾ കൈകാര്യം ചെയ്ത പരിചയമുള്ള ജൂഡിക്കു ലഭിച്ചത് പബ്ളിക് സർവീസസ് ആൻഡ് പ്രൊക്യുർമെന്റ് വകുപ്പാണ്. വിനിപെഗ് സിംഫണി ഓർക്കസ്ട്രയുടെ ഭാഗമായിരുന്ന സംഗീതജ്ഞൻ കൂടിയായ ജയിംസ് ഗോർഡൻ കാർ വിന്നിപെഗ് ഫ്രീപ്രസിലും സിബിസി റേഡിയോയിലും ജോലി ചെയ്തിട്ടുണ്ട്.
ആരോഗ്യവകുപ്പിന്റെ നാഥ ഡോക്ടർതന്നെ. മാർക്കം സ്റ്റോവിൽ ഹോസ്പിറ്റലിൽ ഫാമിലി മെഡിസിൻ വിഭാഗം മേധാവിയായിരുന്ന ഡോ. ജെയിൻ ഫിൽപോട്ട്. ടൊറന്റോ യൂണിവേഴ്സിറ്റിയിലെ അസിസ്റ്റന്റ് പ്രഫസറുമായിരുന്ന ജയിൻ, ആഫ്രിക്കൻ രാജ്യമായ നൈജറിൽ പ്രാക്ടീസ് ചെയ്തിരുന്നു. ഭർത്താവ് പെപ് ഫിൽപോട്ട് സിബിസി റേഡിയോ ജേണലിസ്റ്റാണ്. പാട്ടുകാരികൂടിയായ ജയിൻ പള്ളി ഗായകസംഘത്തിന്റെ ലീഡറുമാണ്.
പോൾ മാർട്ടിൻ പ്രധാനമന്ത്രിയായിരിക്കെ ഏറ്റവും പ്രായംകുറഞ്ഞ മന്ത്രിയായിരുന്ന സ്കോർട് ബ്രൈസണാണ് ട്രഷറി ബോർഡിന്റെ സൂക്ഷിപ്പുകാരൻ. സംരംഭകനും ധനകാര്യവിദഗ്ധനുമായ സ്കോർട് ബ്രൈസൺ കനേഡിയൻ ഇൻവെസ്റ്റ്മെന്റ് ബാങ്ക് വൈസ് പ്രസിഡന്റും സീഫോർട്ട് ക്യാപിറ്റലിന്റെ ചെയർമാനുമായിരുന്നു.
സൈനിക സേവനത്തിനൊടുവിൽ ഹർജിത് സിങ്ങ് സജ്ജനെ തേടിയെത്തിയത് പ്രതിരോധമന്ത്രാലയത്തിന്റെ ചുമതല. അതും കാനഡയുടെ സൈനിക നിലപാടുകൾ ലോകം ഏറെ ശ്രദ്ധയോടെ കാത്തിരിക്കുന്ന വേളയിൽ. റിട്ട. ലഫ്. കേണലായ ഹർജിത് സൈനികനാകുംമുന്പ് വാൻകൂവറിൽ പൊലീസ് സേനയിൽ ഡിറ്റക്ടീവ് കോൺസ്റ്റബിളായും ജോലി ചെയ്തിട്ടുണ്ട്. ബോസ്നിയ- ഹെർസെഗോവിനയിലും കാണ്ഡഹാറിൽ താലിബാനെതിരെയുമുള്ള സൈനികപോരാട്ടങ്ങളുടെ ഭാഗമായിരുന്ന ഹർജീത് ഉന്നത സൈനിക ബഹുമിതായ ഓർഡർ ഓഫ് മിലിട്ടറി മെറിറ്റിന് അർഹനായിട്ടുണ്ട്. ബ്രിട്ടിഷ് കൊളംബിയ ലഫ്റ്റനന്റ് ഗവർണറുടെ എഡിസിയുമായിരുന്നു. ഐസിസിനെതിരായ പോരാട്ടത്തിൽ പങ്കാളികളായിരിക്കുന്ന കാനഡ സൈന്യത്തിനെ തിരിച്ചുവിളിക്കുന്നതുൾപ്പെടെയുള്ള കാര്യങ്ങളാണ് പുതിയ ചുമതലയിൽ കാത്തിരിക്കുന്നത്.
ഇന്നവേഷൻ, സയൻസ് ആൻഡ് ഇക്കണോമിക് ഡവലപ്മെന്റ് മന്ത്രി എന്ന നിലയിൽ നവദീപ് സിങ് ബെയ്ൻസിന്റെ പക്കലാണ് റജിസ്ട്രാറുടെ ഔദ്യോഗിക മുദ്ര. ടൊറന്റോയിൽ റയേഴ്സൺ യൂണിവേഴ്സിറ്റിയിൽ വിസിറ്റിങ് പ്രഫസറായിരുന്നു. മിസ്സിസാഗ ഫുഡ് ബാങ്കിന്റെയും ഗുരു ഗോവിന്ദ് സിങ് ചിൽഡ്രൻസ് ഫൌണ്ടേഷന്റെയും മറ്റും ബോർഡ് മെന്പറായിരുന്ന നവദീപ് ഫോർഡ് കന്പനിയിൽ അക്കൌണ്ടിങ് ആൻഡ് ഫിനാൻഷ്യൽ അനലിസ്റ്റുമായിരുന്നു. എംബിഎ ബിരുദധാരി.
പഞ്ചാബിൽനിന്നു എഴുപതുകളിൽ കുടിയേറിതാണ് സ്മോൾ ബിസിനസ് ആൻഡ് ടൂറിസം മന്ത്രി ബാർഡിഷ് ചേഗറിന്റെ കുടുംബം. തുടക്കത്തിൽ ഏറെ വംശീയ അധിക്ഷേപങ്ങൾക്കു സാക്ഷ്യംവഹിച്ചിട്ടുള്ളതാണ് ഇവരുടെ കുടുംബം. ബ്ളാക്ബെറി കന്പനിയുടെ ആസ്ഥാനമായ വാട്ടർലൂവിൽ കാർപെറ്റ് ഫാക്ടറിയിൽ ജീവനക്കാരായിരുന്നു ബാർഡിഷിന്റെ മുത്തച്ഛനും അച്ഛനുമൊക്കെ.
* വീൽചെയറിൽ കെൻറ് ഹേർ, കാഴ്ച വൈകല്യവുമായി കാർല ഖ്വാൽട്രോ, * അഫ്ഗാനിസ്ഥാനിൽനിന്ന്  അഭയാർഥിയായി എത്തിയ മുപ്പതുകാരി * ഖലിസ്ഥാൻ തീവ്രവാദി എന്നു മുദ്രകുത്തി ബിഹാറിൽ തടവറയിലാക്കപ്പ്പെട്ട ബസ് ഡ്രൈവർ * കാണ്ഡഹാറിലും മറ്റും സൈനിക സേവനം നടത്തിയ റിട്ട. ലഫ്. കേണലായ ഇന്ത്യൻ വംശജൻ * കാനഡയിലെ ആദിമസമൂഹത്തിന്റെ പ്രതിനിധി…
ഇങ്ങനെ പോകുന്നു ടീം ട്രൂഡോ.
© Copyright. All Rights Reserved